જાડાપણું પણ ડાયાબિટીસ અને લોહીના ઉચા દબાણની જેમ જ કિડની ફેલ્યરનું એક અગત્યનું કારણ છે. શરીરના વધારાના વજનની જરૂરિયાતને પહોચી વળવા માટે કિડનીને વધારે કામ કરવું પડે છે. કિડનીમાં ગાળવા માટે વધુ લોહી આવે છે જેને કારણે લાંબાગાળે કિડનીને નુકશાન થવાનું તથા કિડની ફેલ્યર થવાનું જોખમ વધી જાય છે. જાડાપણાને કારણે ડાયાબિટીસ અને લોહીના ઉચા દબાણની બીમારીની શક્યતા અત્યંત વધી જાય છે અને આ બંને રોગોને કારણે ૭૦% જેટલા દર્દીઓમાં ક્રોનિક કિડની ફેલ્યર જોવા મળે છે.